Porto on Portugalin viini- ja ruokakulttuurin keskus. Viinin ystävien kannattaa vierailla kaupungin viinikellareissa sekä Douron viinitiloilla joita löytyy runsaasti. Viinin lisäksi Porto on tunnettu myös maansa ruokapääkaupunkina, jossa saa vatsan täyteen edulliseen hintaan. Portossa kannattaa maistella perinteisiä paikallisia ruokia, kuten vaikkapa Aheira-makkaroita, uppopaistettuja turkakakkuja ja Francesinha-leipää.
Porton suosituin nähtävyys on sen hurmaava vanhakaupunki Ribeira, joka on myös Unescon maailmanperintökohde. Vanhakapunki on yli 2000 vuotta vanha ja sen värikkäät rakennukset ja mukulakivikadut luova kaupungille sen rennon ja ainutlaatuisen hengen. Kulttuurin- ja historianälkäiselle kaupungilla on runsaasti annettavaa, sillä mielenkiintoisia museoita, kirkkoja ja palatseja on paljon.
Portossa vallitsee meri-ilmasto, jolle tyypillisiä ovat kuumat kesät ja viileän sateiset talvet. Sateet painottuvat talvikaudelle ja eniten sataakin joulu- ja tammikuussa. Vuoden lämpimin kuukausi on tyypillisesti elokuu, jolloin keskimääräinen ylin lämpötila kohoaa 25 asteeseen. Kylmintä on tammikuussa, alin lämpötila on silloin keskimäärin on silloin +5 astetta. Ajoittaiset sateet ovat mahdollisia läpi vuoden. Monen mielestä paras aika Porton vierailulle on kevät ja kesä, jolloin asteet pysyvät maltillisina mutta lämpiminä, eikä turistikausi ole vilkkaimmillaan.